Die Openbaring van Petrus (1) - www.bybelkennis.co.za
Die Apokriewe ( Boek )
by Mitch Kalp · Published 30/03/2009 · Updated 28/09/2014
Hoe lyk dit in die hemel? Omdat daar in die Nuwe Testament nie veel detail oor die hemel gegee word nie, het Christene later verhale uitgedink waarin baie meer detail oor die hemel gegee word.
Sulke boeke word “apokalipse” genoem. Een van die bekende Nuwe-Testamentiese apokalipse is Die Openbaring van Petrus (nie regtig deur Petrus geskryf nie!). Die uittreksel hieronder wys hoe die hemel in hierdie boek beskryf word.
4Die Here Jesus het verder gesê: “Kom ons gaan na die berg toe om te gaan bid.” 5Ons twaalf dissipels het saam met Hom gegaan en Hom gesmeek om vir ons een van sy volgelinge te wys wie se lewe reg was, maar wat al dood was. Ons wou graag sien hoe hulle lyk en dan moed skep sodat ons die mense wat na ons luister, kon aanmoedig. 6Toe, terwyl ons nog besig was om te bid, het daar skielik twee mans voor die Here gestaan! Ons kon nie na hulle kyk nie, 7want hulle gesigte het geskitter soos ‘n sonstraal, hulle klere het geblink soos iets wat geen mens nog ooit gesien het nie! Ja, geen mens kan beskryf of begryp hoe wonderlik hulle aangetrek was en hoe pragtig hulle gesigte was nie! 8Toe ons hulle sien, was ons verbaas, want hulle lywe was witter as die witste sneeu en rooier as die rooiste roos. 9Die rooi en die wit kleure het gemeng en was so mooi dat ek eenvoudig net nie kan verduidelik hoe mooi dit was nie! 10Hulle hare was gekrul en baie mooi. Dit het pragtig om hulle gesigte en oor hulle skouers gehang, soos ‘n krans wat gevleg is van nardusbloeisels en blomme van allerhande kleure of soos ‘n reënboog in die lug. Ja, hulle het pragtig gelyk! 11Toe ons sien hoe mooi hulle lyk, was ons verbaas, want hulle het sommer skielik net verskyn.
12Ek het na die Here toe gegaan en vir Hom gevra: “Wie is hierdie twee mense?” 13Hy het vir my gesê: “Dit is twee van my volgelinge wie se lewe reg was toe hulle op aarde was. Julle wou mos gesien het hoe hulle lyk.”
Die waarde van die apokriewe en ou christelike dokumente
by Mitch Kalp · Published 01/03/2009 · Last modified 28/09/2014
by Mitch Kalp · Published 25/07/2012 · Last modified 28/09/2014
Gaan ons hemel toe?
by Mitch Kalp · Published 11/07/2011 · Last modified 28/09/2014
Jesus se versoeking in die woestyn
Hoekom moes God kwartels voorsien?
Wat die evangelie nie is nie!
Vergeef ons ons oortredings
Jesaja – Die Here het besluit om Israel se ballingskap te beëindig! (Jesaja 40:1-11) – Francois Malan
Die Nuwe-Testamentiese Apokriewe